ડોલર ઇન્ડેક્સ દોઢ મહિનાના તળિયે ગયો હતો. અમેરિકામાં ફુગાવો અપેક્ષા કરતાં ધીમી ગતિએ વધ્યો છે અને વિકસતાં જતાં અર્થતંત્રોમાં રિકવરી આવી રહી હોવાથી ડોલર ઉપર અસર થઇ હતી. સાક્સો બૅન્કના કોમોડિટી સ્ટ્રેટેજિસ્ટ ઓલે હેનસેન કહે છે, ડોલરની નબળાઇને લીધે સોનાને ટેકો મળ્યો છે, પણ હજુ તેજી શરૂ થાય તેવા કોઇ સંકેતો નથી. અમેરિકી ફેડની બેઠક મળે ત્યાં સુધી સોનાના ભાવ અથડાઇ જાય તેવી શક્યતા છે.